IzAga 27 | IBhayibheli Elikuyi-Internet | INguqulo Yezwe ElishaIzAga 27:1-2727 Ungaziqhayisi ngosuku olulandelayo,+ ngoba awazi ukuthi usuku luyozalani.+ 2 Kwangathi ungadunyiswa yisihambi, kungabi ngumlomo wakho; kwangathi kungaba owesinye isizwe owenza kanjalo, kungabi izindebe zakho.+ 3 Ukwesinda kwetshe nomthwalo wesihlabathi+—kodwa ukukhathazwa ngoyisiwula kusinda kunakho kokubili.+ 4 Kukhona isihluku solaka, nesikhukhula sentukuthelo,+ kodwa ubani ongema phambi komhawu?+ 5 Kungcono ukusola okwambuliwe+ kunothando olufihliwe. 6 Amanxeba abangelwa ngumuntu okuthandayo athembekile,+ kodwa ukwanga komuntu okuzondayo kuyinto yokuncengwa.+ 7 Umphefumulo owanelisekile uyonyathela uju lwamakhekheba ezinyosi, kodwa emphefumulweni olambile yonke into ebabayo imnandi.+ 8 Njengenyoni ebaleka esidlekeni sayo,+ unjalo umuntu obaleka endaweni yakhe.+ 9 Ngamafutha nempepho+ okwenza inhliziyo ijabule, nobumnandi bomngane womuntu ngenxa yeseluleko somphefumulo.+ 10 Ungamshiyi umngane wakho noma umngane kayihlo, futhi ungangeni endlini yomfowenu ngosuku lwenhlekelele yakho. Ungcono umakhelwane oseduze kunomfowenu okude.+ 11 Hlakanipha, ndodana yami, wenze inhliziyo yami ijabule,+ ukuze ngimphendule ongiklolodelayo.+ 12 Onokuqonda oyibonile inhlekelele ucashile;+ abangenalwazi abadlule ngakuyo bakhokhile.+ 13 Thatha ingubo yakhe, uma umuntu ebe yisibambiso sesihambi;+ futhi ngokuqondene nowesifazane wesinye isizwe, thatha isibambiso kulowo muntu.+ 14 Obusisa umuntu wakubo ngezwi elikhulu ekuseni kakhulu, kuyobalelwa kuye njengesiqalekiso.+ 15 Uphahla oluvuzayo oluxosha umuntu ngosuku lwemvula ena inganqamuki nomfazi othanda ingxabano, kuyafana.+ 16 Noma ngubani omkhoselisayo ukhoselise umoya, futhi isandla sakhe sokunene sihlangabezana namafutha. 17 Insimbi ilolwa ngensimbi. Ngakho umuntu ulola ubuso bomunye.+ 18 Olonda umkhiwane uyodla izithelo zawo,+ noqapha inkosi yakhe uyodunyiswa.+ 19 Njengoba ubuso buqondana nobuso emanzini, nenhliziyo yomuntu iqondana neyomuntu. 20 IShiyoli nendawo yokubhubha+ akudeli;+ namehlo omuntu awadeli.+ 21 Imbiza yokucwenga ingeyesiliva,+ nesithando somlilo singesegolide;+ nomuntu ngamunye uvivinywa ngokokudunyiswa kwakhe.+ 22 Ngisho noma isiwula ungasigqula sicoliseke esigqulweni, phakathi komqhazulo, ubuwula baso ngeke busuke kuso.+ 23 Kufanele usazi ngokuqinisekile isimo somhlambi wakho. Beka inhliziyo yakho emihlambini yakho;+ 24 ngoba ingcebo ngeke ihlale kuze kube nini nanini,+ nomqhele ngeke uhlale zonke izizukulwane. 25 Utshani obuluhlaza bumukile, notshani obusha buvelile, nezimila zasezintabeni zibuthiwe.+ 26 Izinqama zingezezembatho zakho,+ nezimpongo ziyintengo yensimu. 27 Futhi kunobisi lwezimbuzi olwanele ukuba udle, nokuba indlu yakho idle, nokuba amantombazane akho aziphilise.+IzAga 27
